ארבע משפחות שבילו היום (שישי) בגן שעשועים בכפר סבא התבקשו על ידי פקח של העירייה לשוב לבתיהם בשל הנחיות הקורונה החדשות. משחלקם סירבו, הוגש להם מכתב התראה לפני קנס ובו נכתב: "נצפית מחוץ לבית שלא לצורך הצטיידות חיונית או צורך רפואי". בנוסף הודגש בפני ההורים כי על כולם למלא אחר התקנות לשעת חירום שהממשלה הנחתה וכי "יש לחזור לבית המגורים במיידית".

לעדכונים נוספים ושליחת הסיפורים שלכם - היכנסו לעמוד הפייסבוק של החדשות

העירייה פרסמה לתושביה הודעה כל האירוע: "בשעות האחרונות מופצת ברשת ההתראה אותה קיבלה משפחה שנמצאה בגן ילדים עם עוד מספר הורים וילדיהם, הפיקוח ביקש לפזר את ההתקהלות אך היו שבחרו להישאר ולא להיענות לבקשה".

התראה לפני קנס בגין הפרת צו הקורונה

עוד נכתב: "העירייה תפעל בכל האמצעים העומדים לרשותה על מנת לשמור על בריאות תושביה, לרבות מתן התראות לתושבים אשר אינם ממלאים אחר הוראות המדינה וכן קנסות במידת הצורך"



"בהנחיית ראש העיר, הוקמה 'סיירת הבידוד העירונית'", הוסיפו בעירייה. "נמשיך לפעול במלוא הכוח ובכל האמצעים הניתנים, כדי לשמור על בריאות כולנו ולעצור את המשך התפשטות מגפת נגיף הקורונה. הישמעו להוראות ואל תצאו מהבתים שלא לצורך".